

**ประกาศองค์การบริหารส่วนตำบลกาลอ**

**เรื่อง การรับสมัครและคัดเลือกบุคคลที่ประสงค์เข้ารับการอบรมโครงการอาสาสมัครบริบาลท้องถิ่น**

**เพื่อการดูแลผู้สูงอายุที่มีภาวะพึ่งพิงเพื่อเป็นอาสาสมัครบริบาลท้องถิ่น จำนวน 2 คน**

 ด้วย กระทรวงมหาดไทยได้เสนอโครงการอาสาสมัครบริบาลท้องถิ่นเพื่อดูแลผู้สูงอายุที่มีภาวะพึ่งพิง ภายใต้แผนงานโครงการ ที่มีวัตถุประสงค์เพื่อฟื้นฟูเศรษฐกิจและสังคม ตามบัญชีท้ายพระราชกฤษฎีกาให้อำนาจกระทรวงการคลังกู้เงินเพื่อแก้ไขปัญหา เยียวยา และฟื้นฟูเศรษฐกิจและสังคม ที่ได้รับผลกระทบจากสถานการณ์การระบาดของโรคติดเชื้อไวรัสโคโรนา 2019 พ.ศ. 2563 ไปยังสำนักงานสภาพัฒนาการเศรษฐกิจและสังคมแห่งชาติเพื่อพิจารณากลั่นกรองเสนอคณะรัฐมนตรีอนุมัติในหลักการเพื่อขอใช้จ่ายเงินกู้ ภายใต้แผนงานดังกล่าวนั้น

 ในการนี้กระทรวงมหาดไทยได้มีข้อสั่งการ ซักซ้อม การดำเนินโครงการอาสาอาสาสมัครบริบาลท้องถิ่นเพื่อการดูแลผู้สูงอายุที่มีภาวะพึ่งพิงเพื่อเป็นอาสาสมัครบริบาลท้องถิ่น ตามหนังสือกระทรวงมหาดไทยด่วนที่สุดที่ มท.0819.2/ว4243 ลงวันที่ 21 กรกฎาคม 2563 ประกอบกับระเบียบกระทรวงมหาดไทย ว่าด้วยอาสาสมัครบริบาลท้องถิ่นขององค์กรปกครองส่วนท้องถิ่นและการเบิกค่าใช้จ่าย พ.ศ. 2562 ซึ่งได้ประกาศในราชกิจจานุเบกษาแล้วในวันที่ 7 มิถุนายน 2562 เพื่อเป็นการให้บริการแก่ผู้สูงอายุที่ไม่สามารถช่วยเหลือตนเองได้เต็มที่หรือผู้สูงอายุที่มีภาวะพึ่งพิงที่บ้าน ให้ได้รับสิทธิการบริการด้านอนามัยพื้นฐาน การฟื้นฟูสมรรถภาพ และกายภาพบำบัดตามประเภทและกิจกรรมบริการ ตลอดจนการแนะนำดูแลและช่วยเหลือผู้สูงอายุที่มีภาวะพึ่งพิงสามารถดำรงชีวิตอย่างปกติสุข โดยให้องค์กรปกครองส่วนท้องถิ่น (อปท.) เป็นผู้จัดหาบุคคลในพื้นที่เข้าช่วยสนับสนุนการปฏิบัติหน้าที่ในการดูแลผู้สูงอายุที่มีภาวะพึ่งพิง

 เพื่อให้การดำเนินโครงการอาสาอาสาสมัครบริบาลท้องถิ่นเพื่อการดูแลผู้สูงอายุที่มีภาวะพึ่งพิงเพื่อเป็นอาสาสมัครบริบาลท้องถิ่น เป็นไปด้วยความเรียบร้อย องค์การบริหารส่วนตำบลกาลอ อำเภอรามัน จังหวัดยะลา จึงมีความประสงค์จะการรับสมัครเพื่อสรรหาบุคคลที่ประสงค์เข้ารับการอบรมโครงการอาสาสมัครบริบาลท้องถิ่นเพื่อการดูแลผู้สูงอายุที่มีภาวะพึ่งพิงเพื่อเป็นอาสาสมัครบริบาลท้องถิ่น จำนวน 2 คน เมื่อได้รับคัดเลือกแล้วต้องเข้ารับการฝึกอบรมตามโครงการอาสาสมัครบริบาลท้องถิ่น ซึ่งเป็นหลักสูตรการดูแลผู้สูงอายุขั้นกลาง จำนวน 70 ชั่วโมง (ของกรมอนามัย)

 **1. ตำแหน่งที่รับสมัคร**

 ตำแหน่ง อาสาสมัครบริบาลท้องถิ่น จำนวน 2 อัตรา

 โดยมีหน้าที่ให้บริการแก่ผู้สูงอายุที่มีภาวะพึ่งพิง ด้านอนามัยพื้นฐาน การฟื้นฟูสมรรถภาพและกายภาพบำบัดตามประเภทและกิจกรรมบริการที่กระทรวงสาธารณสุขกำหนด ตลอดจนแนะนำการดูแลและช่วยเหลือผู้สูงอายุที่ไม่ได้เป็นการรักษาพยาบาล ได้รับเงินค่าตอบแทน เดือนละ 5,000 บาท หรือตามรายละเอียดเอกสารแนบท้าย

 2.คุณสมบัติ/....

**2. คุณสมบัติทั่วไปของผู้สมัคร**

2.1 อายุไม่ต่ำกว่า 18 ปี บริบูรณ์

 2.2 มีภูมิลำเนาอยู่ในองค์กรปกครองส่วนท้องถิ่นแห่งพื้นที่

 2.3 ไม่เป็นข้าราชการหรือพนักงานส่วนท้องถิ่น ซึ่งมีตำแหน่งหรือเงินเดือนประจำ ผู้ปฏิบัติงานในหน่วยงานของรัฐหรือในรัฐวิสาหกิจ ผู้บริหารท้องถิ่น สมาชิกสภาท้องถิ่น ลูกจ้างของส่วนราชการ หน่วยงานของรัฐหรือรัฐวิสาหกิจหรือบุคคลซึ่งปฏิบัติหน้าที่ตามกฎหมายโดยได้รับค่าตอบแทนประจำ

 2.4 จัดทำบันทึกข้อตกลงระหว่างบุคคลที่รับคัดเลือกเป็นอาสาสมัครบริบาลท้องถิ่น โดยมีเงื่อนไขว่าจะปฏิบัติหน้าที่เป็นอาสาสมัครบริบาลท้องถิ่นให้กับองค์การบริหารส่วนตำบลกาลอ เป็นระยะเวลา 1 ปี เว้นแต่มีเหตุจำเป็น หากไม่ปฏิบัติตามข้อตกลง ยินดีชดใช้ค่าใช้จ่ายที่ทางราชการได้จ่ายไปให้แก่องค์การบริหารส่วนตำบลกาลอ เพื่อนำส่งคืนส่วนราชการที่จัดฝึกอบรม

 **3. หลักฐานการสมัคร**

 ผู้สมัครสอบต้องยื่นใบสมัครด้วยตนเอง โดยกรอกรายละเอียดในใบสมัครให้ถูกต้อง ครบถ้วน พร้อมทั้งนำเอกสารฉบับจริงและสำเนารับรองความถูกต้อง จำนวน 1 ชุด มายื่นในวันรับสมัครสอบ ดังนี้

 3.1 ทะเบียนบ้านฉบับจริง พร้อมสำเนาทะเบียนบ้าน จำนวน 1 ฉบับ

 3.2 บัตรประจำตัวประชาชน พร้อมสำเนาบัตรประจำตัวประชาชน จำนวน 1 ฉบับ

 3.3 สำเนาวุฒิบัตรทางการศึกษา หรือหนังสือรับรองคุณวุฒิ ของสถานศึกษา จำนวน 1 ฉบับ

 3.4 หลักฐานอื่นๆ เช่น ใบสำคัญสมรส ใบเปลี่ยนชื่อ-นามสกุล

 3.5 รูปถ่ายหน้าตรง 3 x 4 ซม. (1 นิ้ว) จำนวน 2 รูป

 **4. ระยะเวลาการรับสมัคร และสถานที่สมัคร**

 องค์การบริหารส่วนตำบลกาลอ จะเปิดรับสมัครและคัดเลือกอาสาสมัครบริบาลท้องถิ่น ระหว่างวันที่ 3 สิงหาคม 2563 - 7 สิงหาคม 2563 (เวลา 08.30 – 16.30 น.) ซึ่งสามารถติดต่อสอบถามได้โดยตรงที่สำนักปลัด องค์การบริหารส่วนตำบลกาลอ อำเภอรามัน จังหวัดยะลา ในวัน เวลาราชการ หรือสอบถามทางโทรศัพท์หมายเลข 0-7320-5055 ต่อ 13

 **5. การประกาศรายชื่อผู้มีสิทธิเข้ารับการสรรหาและเลือกสรร**

 องค์การบริหารส่วนตำบลกาลอ จะประกาศรายชื่อผู้มีสิทธิเข้ารับคัดเลือกบุคคลเป็นอาสาสมัครบริบาล ในวันที่ 7 สิงหาคม 2563 ณ องค์การบริหารส่วนตำบลกาลอ และทางเวปไซต์ <https://www.kalor.go.th>

 **6.กำหนดการสอบคัดเลือก**

 องค์การบริหารส่วนตำบลกาลอ กำหนดวันสอบคัดเลือกในวันที่ 7 สิงหาคม 2563 เวลา 09.00 เป็นต้นไป ณ ห้องประชุมสภาอบต.กาลอ ชั้น 2 องค์การบริหารส่วนตำบลกาลอ

 **7. การประกาศรายชื่อผู้ผ่านการเลือกสรรและผู้ได้รับการเลือกสรร**

 องค์การบริหารส่วนตำบลกาลอจะประกาศรายชื่อผู้ผ่านการเลือกสรรและผู้ได้รับการเลือกสรรฯ ให้ทราบ ในวันที่ 10 สิงหาคม 2563 ณ องค์การบริหารส่วนตำบลกาลอ และทางเวปไซต์ <https://www.kalor.go.th>

 8.หลักเกณฑ์/...

 **8. หลักเกณฑ์การคัดเลือก**

 ผู้สมัครต้องได้รับการประเมินสมรรถนะด้วยวิธีการประเมินสมรรถนะดังต่อไปนี้

|  |  |  |
| --- | --- | --- |
| สมรรถนะ | คะแนน | วิธีการประเมิน |
| การประเมินบุคคลเพื่อพิจารณาความเหมาะสมกับตำแหน่งหน้าที่จากประวัติการศึกษา ประวัติการทำงาน จากการสังเกตบุคลิกและพฤติกรรมที่ปรากฏของผู้เข้าสอบโดยการสัมภาษณ์ ทั้งนี้อาจใช้วิธีการอื่นใดเพิ่มเติม หรือพิจารณาจากความเหมาะสมในด้านต่างๆ เช่น ความรู้ที่เป็นประโยชน์ต่อการปฏิบัติงาน ท่วงทีวาจา อุปนิสัย อารมณ์ ทัศนคติ คุณธรรม จริยธรรม การปรับตัวเข้ากับผู้ร่วมงาน รวมทั้งสังคม สิ่งแวดล้อม ความคิดริเริ่มสร้างสรรค์ ปฏิภาณไหวพริบ และบุคลิกภาพอย่างอื่น เป็นต้น และรวมถึงสมรรถนะหลักและสมรรถนะที่จำเป็นของตำแหน่ง | 100 | การสัมภาษณ์ |
| รวม | 100 |  |

 **9.ที่มา/ข้อกฎหมาย**

 9.1 ระเบียบกระทรวงมหาดไทยว่าด้วยอาสาสมัครบริบาลท้องถิ่นขององค์กรปกครองส่วนท้องถิ่น พ.ศ.2562

 9.2 หนังสือกระทรวงมหาดไทย ด่วนที่สุด ที่ มท 0819.2/ว 6290 ลงวันที่ 18 ตุลาคม 2562

 9.3 หนังสือกระทรวงมหาดไทย ด่วนที่สุด ที่ มท 0819.2/ว 899 ลงวันที่ 18 มีนาคม 2563

 9.4 หนังสือกระทรวงมหาดไทย ด่วนที่สุด ที่ มท 0819.2/ว 4253 ลงวันที่ 21 กรกฎาคม 2563

 องค์การบริหารส่วนตำบลกาลอ จะดำเนินการคัดเลือกเพื่อเป็นอาสาสมัครบริบาลท้องถิ่น ตามหลักการบริหารกิจการบ้านเมืองที่ดี ดังนั้น หากมีผู้ใดแอบอ้างว่าสามารถช่วยเหลือท่านให้ได้รับการคัดเลือก หรือพฤติการณ์ในทำนองเดียวกัน โปรดอย่าหลงเชื่อ และแจ้งให้องค์การบริหารส่วนตำบลกาลอ ทราบด้วย

 ในการนี้ องค์การบริหารส่วนตำบลกาลอขอความร่วมมือผู้รับสมัคร ผู้เกี่ยวข้อง ปฏิบัติงานตามแนวทางมาตรการโควิด-19 ทั้งการตรวจวัดอุณหภูมิ เจลแอลกอฮอล์ล้างมือ การสวมใส่หน้ากากอนามัยด้วย

 จึงประกาศมาให้ทราบโดยทั่วกัน

 ประกาศ ณ วันที่ 3 เดือนสิงหาคม พ.ศ. 2563

 (นายอาแว ซงตายา)

นายกองค์การบริหารส่วนตำบลกาลอ

**เอกสารแนบท้ายประกาศองค์การบริหารส่วนตำบลกาลอ**

**เรื่อง การรับสมัครและคัดเลือกบุคคลที่ประสงค์เข้ารับการอบรมโครงการอาสาสมัครบริบาลท้องถิ่น**

**เพื่อการดูแลผู้สูงอายุที่มีภาวะพึ่งพิงเพื่อเป็นอาสาสมัครบริบาลท้องถิ่น จำนวน 2 คน**

ชื่อตำแหน่ง อาสาสมัครบริบาลท้องถิ่น

**1.ขอบเขตและเงื่อนไขการทำหน้าที่ของอาสาสมัครบริบาลท้องถิ่น**

อาสาสมัครบริบาลท้องถิ่น มีหน้าที่ช่วยองค์กรปกครองส่วนท้องถิ่นในการดูแลผู้สูงอายุที่มีภาวะพึ่งพิงและบุคคลอื่นที่มีภาวะพึ่งพิง ภายใต้การกำกับดูแลของบุคลากรวิชาชีพด้านสุขภาพในพื้นที่ ซึ่งได้รับมอบหมายจากองค์กรปกครองส่วนท้องถิ่น ดังนี้

 (1) ช่วยดูแลสุขภาพสำหรับผู้สูงอายุที่มีภาวะพึ่งพิง

 (2) ช่วยดูแลการปฏิบัติการปฏิบัติกิจวัตรประจำวันสำหรับผู้สูงอายุที่มีภาวะพึ่งพิง เช่น การอาบน้ำ การทำความสะอาดร่างกาย การแต่งตัว การรับประทานอาหาร การเคลื่อนย้าย การใช้อุปกรณ์ช่วยเหลือ การขับถ่าย การไปพบแพทย์ การรับประทานยา เป็นต้น

 (3) ให้บริการด้านสุขภาพขั้นพื้นฐาน (Basic health care service) เป็นการดูแลสุขภาพภายใต้การกำกับของบุคลากรวิชาชีพด้านสุขภาพในพื้นที่ ได้แก่ การพยาบาลพื้นฐาน การฟื้นฟูสมรรถภาพเบื้องต้น การประเมินสุขภาพเบื้องต้น เช่น การประเมินความสามารถในการทำกิจวัตรประจำวันขั้นพื้นฐาน และการประเมินกิจวัตรประจำวันที่ไม่ซับซ้อนมากเกินไป การประเมินภาวะซึมเศร้าในผู้สูงอายุ การทำแผลเบื้องต้น การประเมินสัญญาณชีพ การดูแลเรื่องยาเบื้องต้น กิจกรรมกระตุ้นสมองในกลุ่มที่มีภาวะสมองบกพร่องระยะ แรก การดูแลผู้สูงอายุที่มีภาวะสมองเสื่อมหรือมีอาการทางสมอง เป็นต้น

 (4) การให้คำปรึกษาด้านสุขภาพเบื้องต้นกับครอบครัวและประสานความช่วยเหลือกับหน่วยงานต่างๆ

 (5) ประเมินปัญหาในการดูแลผู้สูงอายุ ที่มีภาวะพึ่งพิงเบื้องต้นและประสานงานในการส่งต่อได้อย่างถูกต้อง

 (6) การบริการให้การดูแลตามแผนการดูแลรายบุคคล (Care Plan)

 (7) ช่วยเหลือดูแลผู้สูงอายุที่มีภาวะพึ่งพิงด้านสุขภาพพื้นฐาน การฟื้นฟูสมรรถภาพและกายภาพ บำบัดอื่นๆ ตามประเภทและกิจกรรมบริการที่กระทรวงสาธารณสุขกำหนด

**2.อัตราค่าตอบแทนและการจ่ายค่าตอบแทนของอาสาสมัครบริบาลท้องถิ่น**

 อาสาสมัครบริการท้องถิ่นที่มีสิทธิได้รับเงินค่าตอบแทนเพื่อเป็นค่าป่วยการชดเชยการทำงานที่เสียไป จะต้องมีเวลาในปฏิบัติหน้าที่ ดังนี้

 1) อาสาสมัครบริบาลท้องถิ่นคนใดได้ปฏิบัติหน้าที่ตามแผนการดูแลรายบุคคล (Care Plan) ไม่น้อยกว่าวันละ 8 ชั่วโมง และไม่น้อยกว่าเดือนละ 20 วัน จะได้รับเงินค่าตอบแทนตามอัตรา ดังนี้

 (1.1) อาสาสมัครท้องถิ่นบริบาลท้องถิ่นที่ผ่านการอบรมหลักสูตรการดูแลผู้สูงอายุขั้นกลาง จำนวน 70 ชั่วโมง จะได้รับเงินค่าตอบแทนเดือนละ 5,000 บาท

 (1.2) อาสาสมัครบริบาลท้องถิ่นที่ผ่านการอบรมหลักสูตรการดูแลผู้สูงอายุขั้นกลางจำนวน 70 ชั่วโมง และผ่านอบรมหลักสูตรฝึกอบรมเพิ่มเติมนักบริบาลท้องถิ่น จำนวน 50 ชั่วโมง ของคณะกรรมการผู้สูงอายุแห่งชาติ จากหน่วยงานภาครัฐ ภาคเอกชน หรือองค์กรปกครองส่วนท้องถิ่นที่จัดให้ มีการอบรมโดยได้รับอนุมัติให้ใช้หลักสูตรจากกราอนามัย กระทรวงสาธารณสุข จะได้รับเงินค่าตอบแทนเดือนละ 6,000 บาท

 2) อาสาสมัครบริบาลท้องถิ่นคนใดได้ปฏิบัติหน้าที่ ตามแผนการดูแลรายบุคคล (Care Plan) น้อยกว่า 20 วัน ให้มีสิทธิได้รับเงินค่าตอบแทนตามสัดส่วนจำนวนวันที่ปฏิบัติงานในเดือนนั้น

 3) อาสาสมัครบริบาลท้องถิ่นคนใดได้ปฏิบัติหน้าที่ตามแผนการดูแลรายบุคคล (Care Plan) ไม่ครบ 8 ชั่วโมง แต่ไม่น้อยกว่า 4 ชั่วโมง ให้นับเป็นครึ่งวัน

**3.การพ้นจากการเป็นอาสาสมัครบริบาลท้องถิ่น**

 (1) ยื่นหนังสือแจ้งความประสงค์ลาออกต่อองค์กรปกครองส่วนท้องถิ่น ล่วงหน้าไม่น้อยกว่า 30 วัน

 (2) เมื่อบุคลากรวิชาชีพด้านสุขภาพในพื้นที่ ซึ่งได้รับมอบหมายจากองค์กรปกครองส่วนท้องถิ่น ร่วมกับผู้รับบริการในพื้นที่ ประเมินผลการปฏิบัติหน้าที่ของอาสาสมัครบริบาลท้องถิ่นในการดูแลผู้สูงอายุที่มีภาวะพึ่งพิงแล้วเห็นว่า มีสมรรถนะหรือผลการปฏิบัติงานที่ไม่เหมาะสมต่อการปฏิบัติหน้าที่ เช่น หยุดปฏิบัติหน้าที่ประจำ ปฏิบัติหน้าที่ไม่มีประสิทธิภาพ เป็นต้น ให้เสนอความเห็นให้องค์กรปกครองส่วนท้องถิ่นพิจารณาให้อาสาสมัครบริบาลท้องถิ่นพ้นจากการปฏิบัติหน้าที่

 (3) ภายในระยะเวลา 3 ปี นับแต่วันเริ่มปฏิบัติหน้าที่ ไม่ผ่านการอบรมหลักสูตรฝึกอบรมเพิ่มเติมนักบริบาลท้องถิ่น จำนวน 50 ชั่วโมง ของคณะกรรมการผู้สูงอายุแห่งชาติ ให้ครบ 120 ชั่วโมง จากหน่วยงานภาครัฐ ภาคเอกชน หรือจากองค์กรปกครองส่วนท้องถิ่นที่จัดให้มีการอบรม โดยได้รับอนุมัติให้ใช้หลักสูตรจากกรมอนามัย กระทรวงสาธารณสุข

**ใบสมัคร**

**เลขประจำตัวสอบ **

รูปถ่าย

**รับสมัครเพื่อสรรหาบุคคลที่ประสงค์เข้ารับการอบรมโครงการอาสาสมัครบริบาลท้องถิ่น**

**เพื่อการดูแลผู้สูงอายุที่มีภาวะพึ่งพิงเพื่อเป็นอาสาสมัครบริบาลท้องถิ่น**

**ตำแหน่ง อาสาสมัครบริบาลท้องถิ่น**

**องค์การบริหารส่วนตำบลกาลอ อำเภอรามัน จังหวัดยะลา**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

1. ชื่อ………………….………………...….ชื่อสกุล…………........……………….ชาติ………...........ศาสนา.............................

2. เกิดวันที่…………...…………………..……….………..พ.ศ…...........….… อายุ…......................ปี (นับถึงวันสมัคร)

3.ที่อยู่ปัจจุบัน…………หมู่ที่…................ตำบล………………..อำเภอ….....................จังหวัด................................

 รหัสไปรษณีย์.........................................โทรศัพท์…………….....................

4.ชื่อ-สกุลบิดา…………………..………....……………...สัญชาติ………..…...ศาสนา…………….อาชีพ…………………........

 ชื่อ-สกุลมารดา…………………..............................สัญชาติ…………..…ศาสนา……………อาชีพ…………………………

5. บุคคลที่สามารถติดต่อได้กรณีฉุกเฉิน

ชื่อ -สกุล............................................................................................................................................................

ความสัมพันธ์เป็น.................................................................โทรศัพท์................................................................

6.จบการศึกษาชั้นสูงสุดจาก ...........…................………….........….........………..………...….จังหวัด……………………..……….........

7.วุฒิการศึกษาที่ใช้ในการสมัครครั้งนี้…………………………..................................................................................

8.ประสบการณ์การทำงาน

 1..................………………………………...................................................................................

 2........................................................................................................................................

9.ความรู้ความสามารถพิเศษ

 1..................………………………………...................................................................................

 2........................................................................................................................................

ข้าพเจ้าขอรับรองและให้คำสัตย์ปฏิญาณว่า ข้อความที่กล่าวข้างต้นนั้นเป็นความจริงทั้งสิ้น

 (ลงชื่อ)………………………………….………ผู้สมัคร

 (…………….…………………………)

 ยื่นใบสมัคร วันที่………..เดือน……..…………………พ.ศ…………………..

***ส่วนของเจ้าหน้าที่***

ได้ตรวจสอบเอกสารประกอบการสมัครของ..................................................................................................แล้ว มีเอกสาร ดังนี้

( ) 1. รูปถ่ายหน้าตรง 3 x4 ซม. (1 นิ้ว) จำนวน 3 รูป

( ) 2. สำเนาทะเบียนบ้าน จำนวน 1 ฉบับ

( ) 3. สำเนาบัตรประจำตัวประชาชน จำนวน 1 ฉบับ

( ) 4. สำเนาวุฒิการศึกษา จำนวน 1 ฉบับ

( ) 5. อื่นๆ.....................................................................................................................................................................................

 (ลงชื่อ)........................................................เจ้าหน้าที่ผู้รับสมัคร

 (............................................................)

**ทะเบียนคุมใบสมัคร**

**รับสมัครเพื่อสรรหาบุคคลที่ประสงค์เข้ารับการอบรมโครงการอาสาสมัครบริบาลท้องถิ่น**

**เพื่อการดูแลผู้สูงอายุที่มีภาวะพึ่งพิงเพื่อเป็นอาสาสมัครบริบาลท้องถิ่น**

**ตำแหน่ง อาสาสมัครบริบาลท้องถิ่น**

**องค์การบริหารส่วนตำบลกาลอ อำเภอรามัน จังหวัดยะลา**

|  |  |  |  |  |  |
| --- | --- | --- | --- | --- | --- |
| **ลำดับที่** | **หมายเลขประจำตัวสอบ** | **วัน/เดือน/ปี** | **ชื่อ-สกุล (ผู้สมัคร)** | **ลายมือชื่อ****ผู้สมัคร** | **หมายเหตุ** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |